Gunn Cecilie Ringdal

Gunn Cecilie Ringdal (født 1980) er en norsk advokat og politiker. Hun var ordfører i Lier kommune fra 2015 til 2023 og representerte Høyre.

Hun vokste opp i Sylling i Lier.

Hun er utdannet jurist fra Universitetet i Oslo fra 2005. Hun har vært forretningsanalytiker i Mercuri Urval, fullmektig/rådgiver i Den Norske Advokatforening og fullmektig/advokat i advokatfirmaet Svensson Nøkleby i Drammen.

Ringdal hadde vært leder for Unge Høyre i Lier og Buskerud, nestleder i Buskerud Høyre og sittet tre perioder i kommunestyret og to perioder i Buskerud fylkesting før hun i 2015 ble valgt til ordfører i Lier. Hun søkte ikke gjenvalg i 2023.

I 2023 ble hun partner i Advokatfirmaet Hjort i Oslo.

Hun giftet seg i 2007 med Amund Drønen Ringdal.

 Referanser 

Kategori:Ordførere i Lier
Kategori:Høyre-ordførere i Buskerud
Kategori:Norske advokater
Kategori:Alumni fra Universitetet i Oslo